钦定古今图书集成/理学汇编/字学典/第079卷 > 《石鼓歌》韦应物
## 钦定古今图书集成/理学汇编/字学典/第079卷 > 《石鼓歌》韦应物

周宣大猎兮岐之阳，刻石表功兮炜煌煌。石如鼓形
数止十，风雨缺讹苔藓涩。今人濡纸脱其文，既击既
扫白黑分。忽开满卷不可识，惊潜动蛰走云云。喘逶
迤相纠错，乃是宣王之臣史籀作。一书遗此天地闲，
精意长存世冥寞。秦家祖龙还刻石，碣石之罘李斯
迹。世人好古犹法传，持来比此殊悬隔。